CELEX: 62012TN0319
Language: sk
Date: 2012-07-19 00:00:00
Title: Vec T-319/12: Žaloba podaná 19. júla 2012 — Španielsko/Komisia

22.9.2012   
            
            
               SK
            
            
               Úradný vestník Európskej únie
            
            
               C 287/32
            
         Žaloba podaná 19. júla 2012 — Španielsko/Komisia
   (Vec T-319/12)
   2012/C 287/60
   Jazyk konania: španielčina
   
      Účastníci konania
   
   
      Žalobca: Španielske kráľovstvo (v zastúpení: A. Rubio González)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie Európskej komisie C(2012) 3025 final z 8. mája 2012 o štátnej pomoci SA. 22668 (C 8/2008 — ex NN 4/2008), ktorú Španielsko poskytlo spoločnosti „Ciudad de la Luz SA“, a
            
         
               —
            
            
               zaviazal žalovanú inštitúciu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobca uvádza päť žalobných dôvodov.
   
               1.
            
            
               Nesprávne uplatnenie kritéria súkromného investora, keďže Komisia v rámci svojho posúdenia prekročila rámec voľnej úvahy, ktorý jej prislúcha.
            
         
               2.
            
            
               Nesprávne posúdenie štátnej pomoci, keďže neboli zohľadnené činnosti vykonávané v oblasti mimo komplexu.
            
         
               3.
            
            
               Neodôvodnenie napadnutého rozhodnutia, keďže Komisia vyžaduje vrátenie štátnej pomoci od filmových producentov bez toho, aby jej posúdenie obsahovalo akúkoľvek zmienku o tejto údajnej pomoci.
            
         
               4.
            
            
               Subsidiárne, nesprávne posúdenie súladu investície s pokynmi k regionálnej štátnej pomoci, keďže nebolo preskúmané, či zostávajúca pomoc je v súlade so zásadou súkromného investora.
            
         
               5.
            
            
               Subsidiárne, neodôvodnenie a nesprávne posúdenie súladu pomoci vo vzťahu k predpisom uplatniteľným na pomoc v audiovizuálnej oblasti, keďže nebolo preskúmané, z akého dôvodu údajná pomoc nesleduje kultúrne ciele.